


2



LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2002 M. RUGPJŪČIO 13 D. NUTARIMO NR. 1283 „DĖL KASOS APARATŲ DIEGIMO IR NAUDOJIMO TVARKOS APRAŠO PATVIRTINIMO“ PAKEITIMO

2022 m. rugpjūčio 3 d. Nr. 808
Vilnius


Lietuvos Respublikos Vyriausybė n u t a r i a:
. Pakeisti Lietuvos Respublikos Vyriausybės 2002 m. rugpjūčio 13 d. nutarimą Nr. 1283 „Dėl Kasos aparatų diegimo ir naudojimo tvarkos aprašo patvirtinimo“:
. Pakeisti nurodytą nutarimą ir jį išdėstyti nauja redakcija (Kasos aparatų diegimo ir naudojimo tvarkos aprašas nauja redakcija nedėstomas):
„LIETUVOS RESPUBLIKOS VYRIAUSYBĖ

NUTARIMAS
DĖL ATSISKAITYMŲ UŽ PREKES IR PASLAUGAS DUOMENŲ FIKSAVIMO TVARKOS APRAŠO PATVIRTINIMO

Vadovaudamasi Lietuvos Respublikos mokesčių administravimo įstatymo 40 straipsnio 13 punktu, Lietuvos Respublikos Vyriausybė n u t a r i a:
Patvirtinti Atsiskaitymų už prekes ir paslaugas duomenų fiksavimo tvarkos aprašą (pridedama).“
. Pakeisti nurodytu nutarimu patvirtintą Kasos aparatų diegimo ir naudojimo tvarkos aprašą:
. Pakeisti pavadinimą ir jį išdėstyti taip:
„ATSISKAITYMŲ UŽ PREKES IR PASLAUGAS DUOMENŲ FIKSAVIMO TVARKOS APRAŠAS“.
. Pakeisti 1 punktą ir jį išdėstyti taip:
„. Atsiskaitymų už prekes ir paslaugas duomenų fiksavimo tvarkos apraše (toliau – aprašas) reglamentuojama atsiskaitymų už parduodamas prekes (kai prekės superkamos, – superkamas prekes) ir teikiamas paslaugas duomenų fiksavimo naudojant kasos aparatus tvarka ir būdai, taip pat atvejai, kai kasos aparatų nereikalaujama naudoti.“
. Pakeisti 3 punktą ir jį išdėstyti taip:
„. Apraše vartojamos sąvokos suprantamos taip, kaip jos apibrėžtos Lietuvos Respublikos finansinės apskaitos įstatyme, mokesčių įstatymuose ir kituose įstatymuose, kuriais reglamentuojamos atskiros veiklos sritys.“
. Pakeisti 23.6 papunktį ir jį išdėstyti taip:
„. kai ūkio subjektai priima pinigus išrašydami finansinės apskaitos dokumentą, kuriuo pagrindžiama grynaisiais pinigais atliekama ūkinė operacija, Finansinės apskaitos įstatyme nustatyta tvarka;“.
. Pripažinti netekusiu galios 23.6 papunktį.
. Pakeisti 23.11 papunktį ir jį išdėstyti taip:
„. lengvuosiuose automobiliuose, kuriais vežami keleiviai už atlygį pagal užsakymą;“.
. Nustatyti, kad:
. Kituose teisės aktuose nuorodos į Lietuvos Respublikos Vyriausybės 2002 m. rugpjūčio 13 d. nutarimą Nr. 1283 „Dėl Kasos aparatų diegimo ir naudojimo tvarkos aprašo patvirtinimo“ laikomos nuorodomis į Lietuvos Respublikos Vyriausybės 2002 m. rugpjūčio 13 d. nutarimą Nr. 1283 „Dėl Atsiskaitymų už prekes ir paslaugas duomenų fiksavimo tvarkos aprašo patvirtinimo“, o nuorodos į Kasos aparatų diegimo ir naudojimo tvarkos aprašą laikomos nuorodomis į Atsiskaitymų už prekes ir paslaugas duomenų fiksavimo tvarkos aprašą.
. Šio nutarimo 1.2.5 papunktis įsigalioja 2025 m. gegužės 1 d.

